3. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ Αριθ. 9635/7-403366 της 3/31 Δεκ. 1976 (ΦΕΚ Β΄ 1564) Περί υιοθετήσεως υποδειγμάτων ενίων ναυτιλιακών εγγράφων προταθέντων υπό του I.M.C.O. Έχοντες υπ’ όψει: 1.Το άρθρον 1 παρ. 2 του Ν.Δ. 1028/10.11.71 (ΦΕΚ 250/Α/72) «περί κυρώσεως της εν Λονδίνω υπογραφείσης την 9ην Απριλίου 1965 Συμβάσεως, περί διευκολύνσεως της Διεθνούς Ναυτιλιακής κινήσεως, μετά του Παραρτήματος ταύτης». 2.Την υπ’ αριθ. Α 239/CVII απόφασιν της Ολομελείας του Διακυβερνητικού Ναυτιλιακού Συμβουλευτικού Οργανισμού (Ι.Μ.C.Ο), δι’ ης καλούνται αι Κυβερνήσεις των Χωρών - μελών του εν λόγω Οργανισμού όπως επιβάλουν την χρησιμοποίησιν τυποποιημένων ναυτιλιακών εγγράφων, όσον το δυνατόν συμφώνων προς τα, δια της υπ’ αριθ. Α. 194 (VI) ομοίας αποφάσεως, προταθέντα υποδείγματα, επί τω τέλει όπως συμβάλουν αποτελεσματικώς εις την απλοποίησιν των επί των δια θαλάσσης μεταφορών και απαιτουμένων διατυπώσεων, αποφασίζομεν: Οι υπό των οικείων διατάξεων Κανονισμών λιμένος προβλεπόμενοι τύποι καταστάσεων πληρώματος και επιβατών πλοίου, τους οποίους υποχρεούται να καταθέτη ο πλοίαρχος εις την Λιμενικήν Αρχήν κατάπλου θα συντάσσωνται επί εντύπων πανομοιοτύπων, κατά τα στοιχεία, τας διαστάσεις και την γραμμογράφησίν των, προς τα υπό του Διακυβερνητικού Ναυτιλιακού Συμβουλευτικού Οργανισμού (Ι.Μ.C.Ο) προταθέντα υποδείγματα IMCO FAL FORM 5 και FORM 6 υπό τους τίτλους CREW LIST καί PASSENGER LIST περί ων η υπ’ αριθ. Α 194 (VI) απόφασις του ανωτέρω Οργανισμού. 2.Η παρούσα, ης η ισχύς άρχεται από 1ης Ιουλίου 1977, δημοσιευθήτω δια της Εφημερίδος της Κυβερνήσεως. 